Diari Oficial de la Generalitat Valenciana


Sumari del DOGV 5959, del 20-02-2009 (2009/1907)

Informació pública del Pla de Reforma Interior de la Unitat d'Execució UE R-32 del PGOU de Castelló de la Plana.
----------------------------------------------------------------------------------------------------------------

### Dades del document

Número de DOGV
:   5959

Data del DOGV
:   20-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1907


Data del document
:   12-02-2009

Organisme emissor
:   Promocion y Desarrollo Castellón, SL

Tipus de document
:   Informació Pública

Descriptors 

:   * Castelló de la Plana
    * pla d'urbanisme
    * empresa privada

Informació pública del Pla de Reforma Interior de la Unitat d'Execució UE R-32 del PGOU de Castelló de la Plana. [2009/1907]  
La mercantil Promoción y Desarrollo Castellón, SL, amb CIF núm. B-12368700 i domicili social a l'avinguda de Caputxins, núm. 55 bis, entresòl, 12148 Castelló de la Plana, amb la condició d'agent urbanitzador de la UE-32, per aprovació municipal en sessió plenària de 25 de maig de 2006, en virtut de l'article 88.1 de la Llei Urbanística Valenciana, ha presentat davant de l'Ajuntament de Castelló de la Plana i ha protocol·litzat, per mitjà d'acta en la notaria d'Enrique Montoliu Ferrer amb domicili al carrer Major, núm. 2-2a 12343 Castelló de la Plana, per a la seua exposició al públic, el Pla de Reforma Interior de la Unitat d'Execució UE R-32 del PGOU de Castelló de la Plana, situada en la Quadra Salera, redactat per l'arquitecte Manuel Gómez Lauterio, comprensiu d'estudi d'integració paisatgística, pla de reforma interior, projecte d'urbanització, estudi de seguretat i salut i projecte de derrocament de vivenda unifamiliar aïllada.  
En aplicació del que establix l'article 90.1 i 134 de la Llei 16/2005, de 30 de desembre, de la Generalitat, Urbanística Valenciana (LUV), ha remés avisos per correu certificat amb justificant de recepció al domicili fiscal de les persones que consten com a titulars cadastrals dels drets afectats per l'ordenació proposada i com a titulars de drets reals inscrits en el Registre de la Propietat.  
Durant el termini d'un mes a comptar de la publicació d'este anunci en el Diari Oficial de la Comunitat Valenciana, queden exposats els documents abans mencionats; de manera que qualsevol interessat podrà comparéixer, en horari d'atenció al públic, indistintament en la notaria d'Enrique Montoliu Ferrer o en l'Ajuntament de Castelló de la Plana, per a, pels procediments legals, obtindre còpia de l'acta de protocol·lització, sol·licitar que se'ls exhibisca esta, així com presentar qualssevol al·legacions que els convinguen segons dret.  
Expressament es fa constar que el present anunci es dirigix, als efectes del compliment de l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i del 296 del Decret 67/2006 del ROGTU, per a aquells titulars de drets desconeguts, així com aquells amb direcció desconeguda o insuficient per a practicar la notificació.  
Castelló de la Plana, 12 de febrer de 2009.- El gerent: Vicente Alegre Ferrando.